**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. április 22. (szerda 8 óra)

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, dr. Halmosi-Rokaj Odett osztályvezető

**Megjelentek:** Bánóczi Margit elnök, Tegzes Endre, Gerely Gábor, Kiszelné Mohos Katalin polgármester, Papp István jegyző, dr. Klein Ferenc Német Nemzetiségi Önkormányzat elnöke, dr. Kohut József Német Nemzetiségi Önkormányzat alelnöke, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen (továbbiakban ÜB) a jelenlévők száma 3 fő, tehát a bizottság határozatképes.

Szavazásra teszem fel a napirendi pontokat, aki elfogadja a napirendet, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**8/2015. (IV. 22.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2015. április 22-i ülésén az alábbi napirendeket tárgyalja.

1. **Igazgatási szünetről szóló rendelet megalkotása (E-43/2015)**

Előterjesztő: Kiszelné Mohos Katalin polgármester

Előadó: Papp István jegyző

1. **A Nagykovácsi Német Nemzetiségi Önkormányzattal kötött együttműködési megállapodás felülvizsgálata (E-56/2015)**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

1. **Egyebek**

**1. napirendi pont:**

**Igazgatási szünetről szóló rendelet megalkotása**

**Bánóczi Margit elnök**: A napirendi ponttal kapcsolatosan írásbeli észrevétel nem érkezett. Átadom a szót az előadónak.

**Papp István jegyző:** *Röviden ismertette a napirendi ponthoz kapcsolódó előterjesztést.*

**Bánóczi Margit elnök**: Köszönöm szépen. Kérdés felvetés, van-e? Nincs. Aki elfogadásra javasolja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**9/2015. (IV. 22.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek az igazgatási szünetről szóló rendeletet az előterjesztésben foglaltak szerint.

**Határidő:** azonnal

**Felelős**: ÜB elnöke

**2. napirendi pont:**

**A Nagykovácsi Német Nemzetiségi Önkormányzattal kötött együttműködési megállapodás felülvizsgálata**

**Bánóczi Margit elnök**: Ismét kérem az előadót, hogy ismertesse az előterjesztést.

**Papp István jegyző:** Nagykovácsi Nagyközség Önkormányzata és a Német Nemzetiségi Önkormányzat között eddig is volt együttműködési megállapodás. Jelen esetben ennek a felülvizsgálata zajlott le. Megjelent körünkben a Német Nemzetiségi Önkormányzat elnöke és alelnöke is, esetleg ők szeretnének kiegészítést fűzni az előterjesztéshez.

**Bánóczi Margit elnök:** Átadom a szót dr. Klein Ferenc elnök úrnak.

**Dr. Klein Ferenc:** A jelenlegi módosítások leginkább abból fakadnak, hogy a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzat hivatala gondoskodik, ezek kerültek rögzítésre. A tervezet előkészítése során megtörtént az egyeztetés, a Nemzetiségi Önkormányzat határozatban el is fogadta ezt a tervezetet. Ami pozitívum, hogy az önkormányzat helyet biztosított az iratok, tárgyi eszközök tárolását biztosító szekrények elhelyezésére. Még egy probléma van, ami megoldásra vár, de ez egy régóta elhúzódó ügy, amely nem is ide tartozik, a helytörténeti gyűjtemény elhelyezése.

**Bánóczi Margit elnök:** Köszönöm. Én is átnéztem ezt az anyagot, teljes mértékben elfogadhatónak találom. Amennyiben nincs kérdés, felvetés, szavazásra teszem fel a határozati javaslatot, aki így elfogadásra javasolja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**10/2015. (IV. 22.) HATÁROZATA**

**Tárgy: A Nagykovácsi Német Nemzetiségi Önkormányzattal kötött együttműködési megállapodás felülvizsgálata**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a határozat mellékletét képező tartalmú együttműködési megállapodást kösse meg a Nagykovácsi Német Nemzetiség Önkormányzattal.

Felhatalmazza a Polgármestert a megállapodás aláírására.

**Határidő:** azonnal

**Felelős**: ÜB elnöke

**3 napirendi pont:**

**Egyebek**

**Bánóczi Margit elnök:** Van-e valakinek észrevétele, hozzászólása. Ha nincs, én szeretném kérni a csatornaépítéssel kapcsolatban, hogy a lakosok minden hónapban kapjanak tájékoztatást az építési munkálatokról. Esetleg valaki személyesen értesíthetné az érintett útszakaszokon a lakosokat.

**Kiszelné Mohos Katalin:** Mindent megteszünk az érintettek naprakész értesítése ügyében, azonban ez nem könnyű feladat, mert sokszor mi is későn kapjuk meg a tájékoztatást. Emellett a településen nincs közműtérkép, és ezért minden egyes munkafolyamat megkezdése előtt feltárást kell először végezni. A honlapon, a kábeltévében is tájékoztatjuk a lakosságot.

**Bánóczi Margit elnök:** Köszönöm szépen. Amennyiben nincs több hozzászólás, az ülést 8:30 órakor bezárom.

 K.m.f.

 Bánóczi Margit Gerely Gábor

 elnök tag